দূষণের গ্যাস চেম্বার দিল্লি! পঞ্চম শ্রেণি পর্যন্ত অনলাইনে পঠনপাঠন

ওয়েবডেস্ক- দিল্লির (Delhi) বাতাসে বিষ (Pollution)। রাজধানীর বাতাসের অবস্থা ক্রমশই ভয়াবহ আকার নিচ্ছে। সোমবার রাজধানীর বাতাসের গুণমান সূচক (একিউআই) (AQI) ছিল ৪৫০-এর উপরে। এই পরিস্থিতিতে শ্বাসকষ্ট হচ্ছে রাস্তায় বের হলেই। বিশেষ বয়স্ক ও শিশুদের নিয়ে উদ্বেগ বাড়ছে।

এই পরিস্থিতিতে পঞ্চম শ্রেণি (Fifth grade) পর্যন্ত দিল্লির সমস্ত স্কুলগুলিতে অনলাইন পঠনপাঠন চালু করার নির্দেশ দিয়েছে দিল্লির রেখা গুপ্তার সরকার (Rekha Gupta Government)। তবে ষষ্ঠ থেকে নবম এবং একাদশ শ্রেণির ক্লাস আপাতত ‘হাইব্রিড’ (অনলাইন এবং অফলাইন) পদ্ধতিতেই চলবে বলে জানানো হয়েছে।

দূষণের গ্যাস চেম্বারে পরিণত হয়েছে দিল্লি। কিছুতেই অবস্থা বাগে আনা যাচ্ছে না। ক্রমশই দূষিত কণার মাত্রা বাড়ছে, যা ভয়াবহ পরিস্থিতির দিকে ঠেলে নিয়ে যাচ্ছে মানুষের জীবনকে। এই পরিস্থিতিতে সম্প্রতি দিল্লির সমস্ত স্কুলগুলিকে ‘হাইব্রিড’ পদ্ধতিতে পঠনপাঠন চালিয়ে নিয়ে যাওয়ার নির্দেশ দেওয়া হয়েছিল। কিন্তু সোমবার পূর্ববর্তী সেই নির্দেশে কিছু বদল আনা হয়েছে, দিল্লির সমস্ত স্কুলগুলিতে পঞ্চম শ্রেণি পর্যন্ত অনলাইনে পঠনপাঠনের নির্দেশ দেওয়া হল।

আরও পড়ুন- জয় শাহ কী কী উপহার দিলেন মেসিকে?

প্রসঙ্গত, দীপাবলির পর দিল্লির বাতাস ভয়াবহ অবস্থায়। সেই পরিস্থিতি উন্নতির কোনও লক্ষ্ণণ নেই। উল্টে দিন দিন পরিস্থিতি খারাপ হচ্ছে। দিল্লি সরকার ‘ক্লাউড সিডিং’-এর ব্যবস্থা করেছিল, কিন্তু তাও ব্যর্থ। ফলে কাজের কাজ কিছু হচ্ছে না। প্রাক্তন আইপিএস অফিসার ও বিজেপি নেত্রী কিরণ বেদি কয়েকদিন আগেই দাবি করেন, রাজধানীর বর্তমান পরিস্থিতি কোভিডের সঙ্গে তুলনা করা যায়। এই দূষণের কারণে দৃশ্যমানতা শূন্যে নেমেছে। ফলে ভয়াবহ পথ দুর্ঘটনার সাক্ষী থাকছে দিল্লি। এই পরিস্থিতিতে জরুরি প্রয়োজন ছাড়া গাড়ি রাস্তায় কম বের করার পরামর্শ দেওয়া হয়েছে।

দেখুন আরও খবর-